cyanic-selkie/wikianc huggingface dataset:
Mirzə Mustafa İftixarülüləma
Həyatı
Məhəmməd Əmin Rəsulzadə yazırdı: "Haman bu fitvayi-şeytaniyyənin nəticəsi olmuşdur ki, Mirzə Müstafa İftixarülüləma 3 nəfər yoldaşları ilə bərabər Şahəbdüzəlimdə mütəhəssin olduqları halda öldürülmüşlərdir. Məlum olunmuşdur ki, qatillər Topxana fəqərsindəki cinayətləri ilə məşhur olan Hüseyn Abdin Kamal kor və Nəqibin oğlu Səni Həzrət olmuşlardır ki, şah və şeyxin əmr və təsviyyələrinə müvafiq icrayi-fəsad eyləmişlərdir".
Mirzə Mustafa İftixarülüləma 1909-cu ildə öldürülüb.
Santander
Santander — İspaniyada bir şəhər. Kantabriya bölgəsinin paytaxtıdır.
Türkiyə-Ukrayna Dostluq və Qardaşlıq müqaviləsi
Türkiyə-Ukrayna Dostluq və Qardaşlıq müqaviləsi — Ukrayna Sovet Sosialist Respublikası ilə Türkiyə arasında imzalanan 1922-ci il tarixli müqavilədir.
Arxa plan
Çarlıq dövründə hələ I Dünya müharibəsi başlamadan Ukrayna da Rusiya ya qarşı artan müstəqillik istəyi ilə Ukrayna Qurtuluş Birliyi qurulmuşdu. 1914-cü ildən etibarən qurduğu şöbələrdən birini də İstanbulda qurmasıyla Ukrayna ilə təkrar birbaşa əlaqə quruldu.
1917-ci ildə bolşevik inqilabı ilə başlayan Brest-Litovsk danışıqları dövründə Osmanlı dövləti və Ukrayna arasında 9 fevral 1918-ci ildə sülh müqaviləsi imzalandı. Bu müqaviləylə Ukrayna nın müstəqilliyi də tanınmışdır. Bu dövrdən sonra ikili əlaqələr dostanə münasibətlər sərgilənmişdir. İki dövlət arasında müharibə dövrü boyunca əsir edilən hərbçi və mülkilərin geri gerilməsi üçün 12 fevral 1918-də və daha sonra 17 sentyabr 1921-ci ildə müqavilələr imzalanmışdır. Bundan sonra diplomatik münasibətlər sıxlaşmış və qarşılıql olaraq Türk-Ukrayna səfirlik heyətləri göndərilmişdir. Edilən ticari müqavilələrlə hər iki tərəf ticari haqlar qazanmış və ortaq ticari fəaliyyətdə olmuşdur.
Digər tərəfdən 16 mart 1921-ci ildə imzalanan Moskva müqaviləsi ilə Rusiya Sovet Federativ Sosialist Respublikası ilə Türkiyə Böyük Millət Məclisi hökuməti arasında sülh, hətta yardımlaşmaya çatan dostluq dövrü başladı. Ardıyca 1921 oktyabr tarixində imzalanan Qars müqaviləsi ilə Türkiyənin şərq bölgəsindəki günümüzdəki sərhədlər çəkildi. Bu şəraitdə SSRİ içindəki ikinci dərəcəli Ukrayna SSR-nin də Ankara hökuməti ilə əlaqəsini artırmasının şərtləri meydana çıxmışdı.
Müqavilənin reallaşması
O dövrdə Ukrayna SSR xarici işlərdə müstəqil siyasət apara bilirdi. Ukrayna SSR ilə rəsmi əlaqələrin başlanğıcını Ukrayna Bolşevik Partiyası Mərkəzi Komitə nümayəndələrindən və SSRİ Mərkəzi Komitəsi üzvü Mixail Vasilyeviç Frunze nin və 40 nəfərlik geyətin 26 noyabr 1921 tarixində başlayan Türkiyə ziyarəti baş vermişdir. Heyət ilk öncə Trabzona gəlmiş və bir neçə gün burada qalmışdır. Dekabr ayında Ankara-Türkiyə konfransı başlamışdır. Dostluq münasibətləri ilə keçən konfrans 2 yanvar 1922-ci il tarixində Ukrayna Sovet Sosialist Respublikası ilə Türkiyə arasında Türkiyə-Ukrayna Dostluq və Qardaşlıq müqaviləsi imzalanmasıyla nəticələndi. Müqaviləni Ankara hökuməti adından xarici işlər naziri Yusif Kamal, Ukrayna SSR adından daha öncə Ukraynanın Ankaradakı səfiri olan SSRİ Mərkəz Komitəsi üzvü Mixail Frunze imzalamışdır.
Müqavilənin maddələri
Müqavilənin iki dövlətin qarşılıqlı olaraq bir-birini tanıması, Qara dəniz ə sahili olan dövlətlərin qatıldığı konfransda Qara dənizin və içinə tökülən çayların beynəlxalq statusunun müəyyən edilməsi, Qara dəniz ölkələrinin təstiqi olmadan İstanbul və Çanaqqala boğazlarında xüsusi rejimin tədbiq edilməsi, diplomatik əlaqələrin qurulması kimi maddələr də var idi.
Müqavilədən sonra
Müqavilə ilə yeni səviyyəyə qalxmış əlaqələr 1922-ci ilin may ayındakı ticarət müqaviləsi ilə daha da güclənmişdir.
Alqeniya
Alqeniya — İspaniyada yerləşən şəhər və bələdiyyə. Bələdiyyə Vinalopo-Mica ərazisinin 18,43 km² hissəsini əhatə edir.
Poldoxtər
Poldoxtər — İranın Luristan ostanının şəhərlərindən və Püldüxtər şəhristanının mərkəzi. 2006-cı il əhalinin siyahıya alınmasına əsasən, şəhərin əhalisi 22,558 nəfər və 5,131 ailədən ibarət idi. Əhalisinin əksəriyyəti lurlardan ibarətdir, lor dilində danışırlar və şiə müsəlmandırlar.
Alqeniya
2010-cu ildə hesablamalara görə əhali 1530 nəfərə çatmışdır.
Gərni qalası
Gərni qalası — Gərnibasar mahalının dağlıq hissəsində, Gərni çayının sağ kənarında Gög dağının ətəyində Ellər (12.10.1961-dən Abovyan) rayonunun Baş Gərni (03.01.1935-dən Qarni) kəndində qədim türk qalası. Gərnibasar mahalında e. ə. III–II yüzillərdə inşa edilmiş Gərni qalası və həmin qalada eramızın I yüzilində Arman hökmdarı I Turadat tərəfindən tikilmişdir.
Yunayted Sikkim FK
"Yunayted Sikkim" — Hindistanın Sikkim əyalətinin mərkəzi olan Qanqtok şəhərini təmsil edən futbol klubu. Hindistan Liqasının II divizionunda çıxış edir.
Gərni qalası
Memarlıq quruluşu
Uzunluğu 314 m. olan qala divarları qalanın şimal tərəfini və şərq tərəfinin yarısını tutur. Şimal divarında bir-birindən 10–12 m. aralı 10 bürc, şərq divarında isə bir-birindən 25 m. aralı 4 bürc var. Əraziyə ilk ermənilər 1828–1829-cu lllərdə İrandan köçürülüb.
Qalereya
Qədim Qarqar türklərinə məxsus Gərni qalasının qalıqları (e. ə. III–II yüzillər)
Yunayted Sikkim FK
Tarixi
Klub 2011-ci ildə yaradılmışdır.
Stadionu
thumb|200px|[[Paljor Stadionu]] Ev oyunlarını Qanqtok şəhərindəki tutumu 25,000 nəfər olan Paljor Stadionunda keçirir.
Aerobika
thumb|Aerobika thumb Aerobika — ritmik musiqi ilə aerobik məşqlərdən ibarət olan gimnastikadır və təlimlərin ritmini izləməkdə kömək edir.
Haqqında
Dözümlülüyün təzahürü ilə bağlı olub dövrlər üzrə gedən idman növlərində (qaçış, yeriş, üzgüçülük, avarçəkmə, velosipedsürmə, xizəklərdə, konkilərdə sürüşmə) ürək-damar və tənəffüs sistemlərinin funksional imkanlarının yüksəlməsinə yönəlmiş təmrinlər sistemi.
2. Məşğul olanların fiziki hazırlığının yüksəlməsinə yönəlmiş və musiqi sədaları altında icra olunan müxtəlif fiziki təmrinlər kompleksi. Sağlamlıq və idman məqsədlərində istifadə olunur. Tərkib vasitələrinə yaş xüsusiyyətlərinə görə fərqlənən, alət və əşyalar tətbiq edilən, müxtəlif şəraitdə (zalda, stadionda, suda keçirilən) müxtəlif sistem və istiqamətlər və s. daxil edilir.
3. Bodibildinqdə - yarışlarda əzələlərin və venaların son hədd qabarıqlığını nümayiş etdirmək marağı ilə dərialtı piyin yandırılması və maksimum səfərbər edilməsinə yönəlmiş orqanizmin aerob məhsuldarlığının yüksəlməsinin metod və vasitələrinin məcmusu. Bura stasionar velotrenajorlarda, qaçan cığırlarda, xizək və avarçəkmə trenajorlarında arası kəsilməz, yavaş və fasiləli qaçış məşğələ - təmrinləri daxildir. Bunlar bodibildinq və pauerliftinqdə məşq makrodövrünün keçid və hazırlıq mərhələlərində ürək-damar sisteminin funksiyalarının bərpa vasitəsidir.
Akva Aerobika(Hidro Aerobika)
Dərin olmayan və dərin suda icra olunan təmrinlər sistemi. Bu, bəzi hallarda onların icra şəraitini yüngülləşdirir, başqa hallarda çətinləşdirir. Təmrinlərin intensivliyinin dəyişdirilməsi üçün istifadə oluna bilən müxtəlif avadanlıqlar: kəmər, jilet, qantel, əl, ayaq və topuq üçün manjetlər, əl plankaları, əlçək, lastlar işlədilir. Zədələnmələrdən sonra reabilitasiya dövründə fiziki hazırlıq vasitəsi kimi başqa idman növlərinin nümayəndələri tərəfindən də istifadə olunur.
Baza Aerobikası
Musiqinin müşayiəti altında (dəqiqədə 120-160 ritm vurğusu) istirahət fasiləsi olma dan arasıkəsilməz icra olunan qaçış, sıçrayış, hoppanmalardan, ümumi hazırlıq gimnastikası təmrinlərindən ibarət ciddi reqiamentləşdirilmiş, daha çox işlənilmiş sistem. Təmrinlər ayaq üstə (yerində, irəli, arxaya, yanlara irəliləməklə), uzanmış halda, dirənərək oturuş vəziyyətində ica olunur. Böyük olmayan çətinliyə salmaqla, espanderlərlə, amortizatorlarla da icra oluna bilər. Xoreoqrafik hissəyə ən sadə və spesifik addımlar, sıçrayışlar, elementlər, onların hissələri və kombinasiyalar daxildir
Boks Aerobikası
Döyüş sənətinin bir sıra elementlərindən istifadə edilən aerobika növü. Boks-aerobika, karate-aerobika xüsusi avadanlıq - boksçu əlçəkləri, iplər, boksçu armudları və s. tələb edir.
Bidət
Bidət — dində olmayan şeyi qanun kimi dinə daxil etmək - İslam dinində böyük günahlardan biri sayılır. Bu işə İslam dinindəki qanunlara təcavüz kimi baxılır.
Bu barədə  Əli(ə) buyurub: "Allah dərgahında insanların ən pisi, özü əyri yolda olub, camaatı da bu yola çəkən və xalqın qəbul etdiyi adət-ənənələri götürüb, yerinə yabançı adət-ənənələri gətirən dövlət rəhbəridir".
Vəhhabilik və təkfirçilər şiələri bidətçi hesab edirlər.
Bidətlə mübarizə
Peyğəmbərdən (s) nəql olunan hədisdən məlum olur ki, insanlar arasında bidət hökm sürəndə alimlərin ilk növbədə vəzifəsi onları islah etməkdir: "Ümmətimin arasında bidətlərin çoxaldığı zaman din alimlərinin vəzifəsidir ki, öz elmlərini camaata aşkar etsinlər (bidət qoyan adamların əleyhinə mübarizə aparsınlar). Onlar bunu etməsələr, onda Allahın lənəti onlara olsun".
İslam peyğəmbəri: "Şeytan bidətə əməl edən şəxsi ibadətlə tək qoyar və ona itaətkarlıq hissi və göz yaşları verər."
Məhəmməd Baqir Məclisi bidət tərifində buyurur:"Peyğəmbərdən sonra dini bir etiqad və ya təcrübə olaraq təqdim edilən şey, bununla bağlı konkret bir açıqlama verilməsə də, ümumi bir qayda nümunəsi olaraq qəbul edilməsə və ya tətbiq edilməsi açıq şəkildə qadağan olunsa."Bu tərif, bidətin bidət sayılması üçün yeniliyin din adına edilməli olduğu mənasına gəlir.
Buqulma rayonu
Buqulma rayonu (Bөgelmə rayonı, Бөгелмә районы) — Rusiya Federasiyası, Tatarıstan Respublikasının ərazisinə daxil olan inzibati rayon. Respublikanın şimalında yerləşir. İnzibati mərkəzi Buqulma şəhəridir.
Coğrafiyası
Rayonun ərazisi 1408.6 km²-dir. Respublikanın cənub-şərqində yerləşir. Respublikanın Əlmət, Leninoqorsk, Aznakay, Bavlı, Yutmazı rayonları, Samara vilayəti (Klyavlinski rayonu) və Orenburq vilayəti (Severnı rayonu) ilə həmsərhəddir.
Tarixi
1920-ci ilə qədər rayonun ərazisi Samara vilayətinin Buqulma rayonu, 1920-1930-cu illərdə Buqulma kantonunun bir hissəsi olur. Çağdaş rayon isə 10 avqust 1930-cu ildə qurulmuşdur.
Əhalisi
Əhalisi: 51,6 min nəfər (kişilər - 23,9, qadınlar - 27,7). Bunlardan 56,6% -i ruslar, 35,4 %-i tatarlar, 2,5 %-i çuvaşlar və 2,3 %-i marilər.
Şəhər şəraitində (Buqulma şəhəri və Karabaş q.) rayon əhalisinin 84,63% -i yaşayır.
Mədəniyyət
Dram Teatrı.
Buqulma Yerli Diyarşünaslıq Muzeyi.
Regional Buqlma Avazı (Buqulmanın səsi) və Buqulma qəzeti adlı qəzetlər tatar və rus dillərində nəşr olunur.
Görməli yerləri
Spass kəndindəki XVIII əsrə aid kilsə.
Müqəddəs Maykl Arxangel Kilsəsi (1898-1902).
Klyuçi kəndindəki Petropavlovsk Kilsəsi (1841).
Petrovka kəndində (Petrovski kənd yaşayış məntəqəsi) su dəyirmanı (XIX əsrin sonu).
Soldierskaya Pismyanka kəndindəki İlin Kilsəsi (1827).
Sula kəndindəki Boqoyavlenskaya kilsəsi (1806)
Çirkovo kəndindəki Dionisevskaya kilsəsi.
Elm və təhsil
Neft Tədqiqat və Dizayn İnstitutu.
Ural-Volqa bölgəsinin elmi-texnoloji mərkəzi
Tatneftegeofizika ASC.
İqtisadiyyat
Zavodlar: mexaniki, elektrik avadanlığı, Nefteavtomatika, kərpic, dəmir-beton məhsulları, mexaniki təmir, çini qablar, mebel fabriki, tikinti konstruksiyaları kombinatı (iflas, 1993). İstneftegeofizika İstehsalat Birliyi.
Yeyinti sənayesi: ət (iflas, 2012), süd (2005-ci il, Qazan Südünün bir emalatxana hissəsi oldu), pivə zavodu (1992-ci ildə bağlandı), spirtli içki fabriki (2012-ci ildə bağlanmışdır), bir çörək zavodur (iflas) və s.
Bölgədə buğda, arpa, yulaf, qarabaşaq, noxud, çovdar və yem otları əkilir. Mal-qara, donuz, qoyun, at, toyuq yetişdirilir. Xəz dəri məlulatları hazırlanan müəssisələri vardır. Rayonda arıçılıq mövcuddur.
Bitum, tikinti qumu, gil, əhəng daşı, dolomit yataqlarına sahibdir.
Beş nömrəli sallaqxana (film)
Beş nömrəli sallaqxana — 1972-ci ildə istehsal olunmuş ABŞ filmidir. Film fantastika janrındadır. Kurt Vonnequtun eyniadlı əsəri əsasında çəkilmişdir. Filmin ssenaristi Stefen Qeller, rejissoru Corc Roy Hilldir. Rollarda Maykl Zaks, Ron Libman və Valeri Perren, həmçinin Yucin Roş, Şaron Qans, Holli Niar, Perri Kinq də iştirak etmişdir. Film Praqa və Minnesotada çəkilib.
Musiqi
Beş nömrəli sallaqxana filmi Qlenn Quldun musiqisini bəstələdiyi iki bədii filmdən birincisidir. Quld on həftə müddətində Corc Roy Hillin iştirakı ilə Universal Studioda musiqini ərsəyə gətirdi. Son halda musiqi 45 dəqiqə olmuş və əsasən Baxın əsərlərinə müraciət olunmuşdu.
Yuxu (qrup)
Yuxu — Azərbaycan rok qrupu. 1987-ci ildə Sumqayıt şəhəri ndə yaradılmışdır. Qrupun yaradıcısı bas-gitarada ifa edən İbrahim Emin idi, zərb alətlərində Çingiz Eyvazov, gitarada Namiq Nağdəliyev ifa edirdi.
Qrupun müxtəlif vaxtlarda üç vokalçısı olub: Cəsur Nemətov, Sərxan Civələk və Zaur Abdullayev. Qrupun ilk mahnısı "Xəzərin sahilində" olub. "Yuxu" Azərbaycanda yaransa da, fəaliyyətinin əsas hissəsini 1991–2001-ci illərdə Türkiyədə göstərib. Həm Azərbaycanda, həm də Türkiyədə bir neçə festivalda iştirak edib. Fəaliyyət göstərdiyi illər ərzində qrup 3 albom buraxıb: "Xəzərin sahilində" (1993), "Sumqayıt" (1994) və "Ölümə çarə yox" (2001). Qrupun bütün mahnıları Azərbaycan dilində idi. 1999-cu ildə İstanbulda baş vermiş güclü zəlzələ musiqi sənayesinə də mənfi təsir göstərib və "Yuxu" qrupu 2001-ci ildə fəaliyyətini dayandırıb.
Yaranması (1986–1988)
İlk çıxışlarını 1987-ci ildə Sumqayıt şəhərindəki Kimyaçı Mədəniyyət Sarayında və daha sonra Səməd Vurğun adına Mədəniyyət evində ediblər. Bir müddət fəaliyyət göstərdikdən sonra 1988-ci ildən "Yuxu" adı ilə fəaliyyətə başlayıblar. Qrupun adını İbrahim Emin seçmişdi. Adın ikinci mənası "Sən kimsən?" deməkdir. "Yuxu"nu həmin dövrdə tamaşaçılara sevdirən həm də onların digər qruplardan fərqli olaraq Azərbaycan dilində oxuması idi.
"Qızıl payız" festivalı və məşhurlaşması (1989–1991)
Qrupun ilk uğuru 1989-cu ildə "Qızıl Payız" musiqi festivalında olub. Həmin festivalda Sumqayıtı təmsil edən yeganə qrup "Yuxu" idi. Qrupun festivalda iştirak etmək üçün imkanları yox idi. İbrahim Emin "Dostluq" klubunun direktoru Aslan Fətullayeva kömək üçün müraciət edir və müsbət cavab alır. Bakıda Lenin Sarayında keçirilən Festivalın ilk günü iki mahnı ilə çıxış edən qrup yarımfinala vəsiqə qazanır. "Xəzərin sahilində" mahnısı tamaşaçılar tərəfindən böyük rəğbətlə qarşılanır. "Yuxu" qrupu bu festivalda 28 qrup arasında Bakıdan "Razum" (sonralar "Dərviş" qrupu) ilə birgə finala yüksəliblər. Münsiflər heyəti yekunda heç bir qrupa birinci yeri verməyiblər, hər iki qrup ikinci yeri tutub və diplomla mükafatlandırılıblar. Konsertin yekununda Fransadan xanım menecer Paskal qrupa Fransaya getməyi və orada fəaliyyət göstərməyi təklif edir, lakin bu, müəyyən səbəblərə görə baş tutmur.
"Qızıl Payız"dan sonra onlar Solntsevo küçəsində studiyaya yollandılar və burada biri instrumental olmaqla, 5 mahnını demo lentə yazdırdılar. Qrupun uzun müddət bu lentdən başqa qeydi olmamışdı.
Festivaldan qısa müddət sonra Rafiq Babayevin studiyasında "Yuxu" qrupunun daha bir neçə kompozisiyasının səsyazması baş tutdu. Qrupun yeni mahnıları 1990-cı ildə yazılan mahnılara nisbətən daha yumşaq səsə malik olmaqla həm musiqi, həm də mahnı sözləri cəhətdən pop musiqi üslubuna yaxın idi.
1991-ci ilin payızında "Yuxu" qrupu Yaşar Baxışın vasitəsilə həmin dövrdə "RokOko" jurnalının redaktoru, sonralar isə ANS Televiziyasının prezidenti olan Vahid Mustafayevlə tanış olub. Vahid Mustafayevin rejisorluğu ilə "Xəzərin sahilində" mahnısına Sumqayıtda çəkilmişdi və ilk dəfə ANS-də yayımlanmışdı. Həmin ifa və klip Azərbaycan tamaşaçıları tərəfindən çox böyük maraqla qarşılanmışdı. Bu, azərbaycanlı musiqisevərlər üçün yenilik idi. Klip Türkiyə telekanallarında da yayımlanırdı. "Yuxu"nun bundan sonra heç bir mahnısına klip çəkilmədi.
Türkiyədə ilk illəri (1991–1994)
Qrup üzvləri həmin dövrdə Türkiyəyə getməyi və orada kaset buraxmağı planlaşdırırdılar. Onların əlində "Xəzərin sahilində" kasetinin yazılmış qeydləri var idi. 1991-ci ilin sonlarında qrupun üç üzvü — İbrahim, Namiq və Çingiz Türkiyəyə gedirlər. Qrupun Türkiyədə ilk çıxışı elə orada, hazırda Riddim adlanan "TUAL" barında olub və dinləyicilər tərəfindən xoş qarşılanıb. Türkiyəyə onlar ilk olaraq "TUAL" adlı barda ifa edirdilər. Onlar həm instrumental, həm də "Midas" qrupundan vokalçı Sərxan Civələk ilə birlikdə səhnəyə çıxırdılar. Həmin ərəfədə "Qızıl Payız" festivalının dinləyiciləri arasında olan fransız xanım menecer Paskal və qrup üzvləri Türkiyədə yenidən görüşüb Fransaya getmək barədə yenidən müzakirə aparmağı qərara alırlar, lakin bu baş tutmur. Vokalçısız fəaliyyətin çətin olduğunu görən qrup üzvləri həmin vaxt Moskvada oxuyan Cəsur Nemətovu İstanbula dəvət edirlər. "TUAL" barında tanış olduqları Tevfik Yılmaz onların əlində hazır qeydlərin olduğunu öyrənir və "Uzelli" şirkəti ilə tanış edir və beləliklə, qrup "Uzelli" şirkəti ilə əməkdaşlığa başlayır və 11 oktyabr 1993-cü ildə ilk albomlarını — "Xəzərin sahilində" albomunu buraxırlar. Bundan sonra Paskal yenidən qrup üzvləri ilə İstanbulda görüşür və onları yenidən Fransaya dəvət edir. Fransada müvəqqəti yaşamaq üçün lazımi sənədləri əldə edə bilmədiklərinə görə səfər baş tutmur. Beləliklə, "Yuxu" qrupu elə Türkiyədə fəaliyyət göstərməyə qərar verir. Həmin dövrlərdə "Yuxu" İstanbulun "Karavan" və "Kemancı" rok barlarında da çıxış edirdi. Qrup ən uğurlu çıxışları bu barlarda baş tutmuşdu.
"Yuxu" qrupu 1993-cü ilin əvvəlində sonuncu dəfə Bakı səhnəsində görünür. Belə ki, onlar yanvarın 31-də Zabitlər Evində keçirilən ikinci "RokOko" festivalında çıxış edirlər. Qrup Cəsur Nemətovsuz Bakıya gəlmişdi və tamamilə instrumental ifa edirdi. Ümumiyyətlə, konsertdə baş verən texniki problemlər, güclü qar və külək səbəbindən digər qruplar kimi "Yuxu"nun da çıxışı həvəssiz görünürdü və elə də uğurlu alınmamışdı. Festivalın yekununda ikinci yerə çıxan qrup konsertin sponsoru "ANS" teleradio şirkəti tərəfindən mükafatlara layiq görülür.
1993-сü ildə baş tutan ikinci və sonuncu "RokOko" festivalından sonra qrup yenidən Türkiyəyə qayıdır və təqribən yarım ildən sonra Türkiyə hit-paradlarının ilk pillələrində qərarlaşır.
"Yuxu" qrupu Türkiyədə Kanal D televiziyasının açılış mərasimində iştirak edib. 1993-cü ilin sentyabrın 17-də Türkiyənin TRT 1 kanalında Barış Mançonun aparıcısı olduğu verilişdəki çıxışları böyük maraqla qarşılanmışdı. Həmin verilişdə onlar "Ana" və "Xəzərin sahilində" mahnısını ifa etmişdilər. 14 oktyabr 1993-cü ildə "Yuxu" qrupu "Atom Sentralına Qarşı Türkcə Rok Festivalı"nda iştirak edib.
Qrup 3 mart 1994-cü ildə Flash TV-nin Bursadakı studiyasında canlı yayım vasitəsilə baş tutan və Sibel Gökçenin də iştirak etdiyi "Rokoko" verilişində tamaşaçıların qarşısına çıxaraq 7 mahnı ifa etdi.
1994-cü ildə "Uzelli" şirkəti ilə növbəti "Sumqayıt" albomunu çıxardıqdan sonra vokalçı Cəsur Nemətov qrupdan ayrılaraq Moskvaya köçür.
"Ölümə çarə yox" və dağılması (1995–2001)
Qrup üzvləri yenidən Moskvaya qayıdan Cəsur Nemətovu əvəzləmək üçün qrup üzvləri bir neçə vokalçı yoxlayırlar. Onlar həmin müddətdə instrumental da ifa edirdilər. 1998-ci ildə İbrahim Emin və Namiq Nəğdəliyev yeni albomun səsyazma işləri üçün yenidən Bakıya qayıdır və burada vokalçı Zaur Abdullayev ilə fəaliyyət göstərməyə başlayır və studiyasında albomlarını yazdırırlar. Qrup "Uzelli" şirkətindən sonra "Midas Light Sound" musiqi şirkəti ilə müqavilə bağlayır. 1999-cu ilin 16 avqustunda İstanbul yaxınlığında baş vermiş güclü zəlzələ Türkiyədə musiqi sahəsinə də mənfi təsir edir. Şirkətlə albom çıxarmaq mümkün olmur və Bülent Forta onları "ADA Müzik" şirkəti ilə tanış edir. "Yuxu"nun "Ölümə çarə yox" adlı üçüncü albomu 27 aprel 2001-ci ildə "ADA Müzik" etiketiylə buraxılır və bu, qrupun sonuncu albomu olur. Albomdan sonra "Yuxu" qrupu fəaliyyət göstərə bilmir və 2001-ci ildə fəaliyyətlərini dayandırırlar. Qrup üzvləri fəaliyyətlərinin dayanmasını zəlzələnin yaratdığı böhrandan başqa, həm də yorğunluqla əlaqələndirirlər. Bundan sonra qrup üzvləri müxtəlif sahələrə yönəlirlər.
2016-cı ilin sonlarında "Uzelli" şirkətinin arxivindən götürülərək rəqəmsal platformarlarda nümayiş olunan 14 mahnıdan ibarət "Türkçe Rock Vol. 1" albomunda "Yuxu" qrupunun "Xəyalpərəst" və "Şər" mahnıları da yer alıb. 2020-ci ilin payızında "Uzelli" "Yuxu"nun ilk albomunu olan "Xəzərin sahilində"ni plastinka formatında yenidən satışa çıxarıb.
Qrup üzvlərinin sonrakı fəaliyyəti
Qrup şəklində fəaliyyətlərini dayandırdıqdan sonra Namiq Nəğdəliyev Türkiyədə musiqi sahəsində fəaliyyətini davam etdirir. Namiq orada Barış Akarsu, Kıraç, Funda Arar, Haluk Levent və digər rokçularla işləyir. Cəsur Nemətov Moskvaya köçüb. İbrahim Emin Azərbaycanda rok musiqisinin inkişafı üçün çalışırdı. 2004-cü ildə Sumqayıtda "Sirr" qrupunu yaratmışdı. İbrahim 2019-cu ildə vəfat edib. Çingiz Eyvazov isə əvvəl Türkiyədə, indi isə Azərbaycanda döymə sənəti ilə məşğul olur.
Tərz
"Yuxu"nun təsirləndiyi qruplar arasında "Deep Purple", "Led Zeppelin", "Rolling Stones", "Beatles", "Sweet", "Scorpions"u qeyd etmək olar. 1990-cı illərdə "Yuxu" qrupu ABŞ-nin "Metallica" qrupuna bənzədilirdi. Mahnılarının əsas mövzusunu ədalət, bərabərlik idi. "Yuxu" "Coldünya" qrupunun yaranmasına təkan verib. "Yuxu"nun Türkiyədə rokun inkişafında da böyük rolu olduğu hesab edilir.
Qrupun məşqlərindən birində iştirak edən fransız jurnalist Paskalın fikrincə, qrupun gitaraçısı Namiq Nağdəliyev Azərbaycan muğamını Avropa səviyyəsində uğurla sintez etmişdi. Namiqin ifası isveçli gitaraçı bənzədilirdi.
"Yuxu"nun üzvləri xarici görünüşünə görə digər rokçulardan fərqlənirdi. Onların döymələri yox idi və saçları qısa idi.
Avant Browser
Avant Browser — Internet Explorer əsaslı bir web brauzer.
Kristian Beyl
Kristian Şarl Filip Beyl (ing.Christian Charles Philip Bale; ) — ingiltərəli aktyor.
Həyatı
Kristian Beyl 30 yanvar 1974-cü ildə Uelsin Heyverfordvest şəhərciyində, sənətçi ailəsində anadan olub. Anası balerina, hər iki babası isə aktyor olub.
Karyerası
10 yaşında birinci dəfə səhnəyə çıxan Kris ilk olaraq məşhur ingilis komiki Rouen Sebastyan Etkinsonun diqqətini çəkib və onu "Ağıldan kəm" pyesinə götürüb. Tezliklə balaca Krisi yerli televiziyaya çağıraraq "Anastasiya: Annanın sirri" filminə çəkirlər. Onun böyük kinematoqrafdakı debütü 1987-ci ildə baş tutub. Kris Astrid Lindqrenin "Mio, mənim Miom" uşaq nağılının ekranlaşdırılmış versiyasına dəvət alıb. Bu filmdə o, baş qəhrəman Mionun dostu Yum-Yum obrazını canlandırıb. Amma 13 yaşlı Kris Beyli dünya miqyasına çıxaran kino, elə həmin il çəkilmiş Stiven Spilberqin "Günəş imperiyası" filmi oldu. Bu filmdəki roluna görə Kristian Beyl ABŞ Kinotənqidçiləri Milli Şurasının təqdim etdiyi "Görkəmli gənc aktyor" mükafatına layiq görülüb. Artıq növbəti ildə o, Şekspirin "V Henrix" əsərinin Kennet Brana tərəfindən ekranlaşdırılmış versiyasında, eləcə də "Xəzinələr adası" televiziya filmində oynadı. 1992-ci ildə aktyorun karyerasında yeni mərhələ başladı. Bu vaxtdan etibarən o, sırf yetkin adam rolları oynamağa başladı. "Qəzet paylayan" musiqili komediyası bu qəbildən olan ilk film idi. Bunun ardınca o, "Yellənən uşaqlar" və üç Oskar mükafatı nominantı olmuş "Kiçik qadınlar" filmlərinə çəkildi. Sonra aktyor "Pokahontas" cizgi filminin səsləndirilməsində iştirak etdi. Səsləndirmə sahəsində o özünü 2005-ci ildə də sınaqdan keçirib. Bu, "Gəzən qəsr" məşhur yapon animasiya filminin Amerika versiyasının çıxdığı zaman baş vermişdi. Kristofer Nolanın "Betmen: Başlanğıc" filmi Kristian Beyli dünyanın birinci dərəcəli məşhur aktyorlarının sırasına daxil etdi. 2009-cu ildə Terminator: Qurtuluş filminə çəkilmişdir.
Qanqtok
Qanqtok — Hindistanın Sikkim əyalətinin mərkəzi və əyalətin ən böyük şəhəri.
Təhsil
Şəhərdəki əsas ali təhsil müəssisəsi Sikkim Universitetidir.
İdman
Şəhərin "Yunayted Sikkim" futbol klubu Hindistan Liqasının II divizionunda çıxış edir. thumb|200px|[[Paljor Stadionu]] Şəhərdəki Paljor Stadionunun tutumu 25,000 nəfərdir.
Stunning photos of Gangtok and Sikkim
Comərd Qəssab türbəsi
Comərd Qəssab türbəsi — Qədim Gəncə ərazisində, Bakı – Gəncə dəmir yolu xəttindən cənubda yerləşən tarixi memarlıq abidəsidir.
Türbədə dəfn edilmiş Comərd Qəssab barədə heç bir tarixi mənbədə məlumat yoxdur. Bir rəvayətə görə, Comərd Gəncədə hörmətə malik qəssab olmuş, digər bir rəvayətə görə isə, Comərd Qəssab Əlinin hələ xəlifə olmadığı vaxtda karvanla Ərəbistana gedərək onunla görüşmüş, İslam dinini qəbul etmiş və qayıdarkən Gəncənin ilk müsəlmanı kimi İslam qoşunları şəhərə daxil olmamış, əhali arasında yeni dinin yayılması ilə məşğul olmuşdur.
Türbə planda səkkizguşəli formaya malikdir. Səkkizgüşənin küncləri həm daxildən, həm də xaricdən çıxıntılarla işlənmişdir. Türbənin tikintisi zamanı kvadrat formalı bişmiş kərpic və əhəng məhlulu qarışımından istifadə olunmuşdur.
Comərd Qəssab
Comərd Qəssab barədə heç bir tarixi mənbədə məlumat yoxdur. Gəncə sakinləri arasında yayılan rəvayətə görə, Comərd, Gəncənin qədim məhəllələrindən birində qəssablıq edər, əhaliyə ət satar, heç bir tərəzidən istifadə etmədən əti dəqiq və düzgün ayırarmış.
Digər bir rəvayətə görə, Comərd Qəssab türbəsi Məhəmməd peyğəmbərin əmisi oğlu IV raşidi xəlifəsi Əli ibn Əbu Talibin dövründə yaşamış, həddən artıq namuslu, ədalətli və insaflı bir qəssabın qəbri üstündə tikilib. Comərd Qəssab Əlinin hələ xəlifə olmadığı vaxtda karvanla Ərəbistana gedərək onunla görüşür, İslam dinini qəbul edir və qayıdarkən Gəncənin ilk müsəlmanı kimi İslam qoşunları şəhərə daxil olmamış, əhali arasında İslamın yayılması ilə məşğul olur. O düşmənlərin Gəncəyə hücumu zamanı şəhərin müdafiəsi zamanı şəhid olur.
Türbənin inşası
200px|thumb|left|Türbə daxilində yerləşən məzar Qədim Gəncə ərazisində, o cümlədən Comərd Qəssab türbəsində arxeoloji tədqiqat işləri aparmış İshaq Cəfərzadə türbə haqqında bəhs edərkən deyir: Dövrümüzə qədər çatmış və yerli sakinlər arasında məşhur olan əfsanəyə görə, türbə, ədalətli və doğruluq tərəfdarı olan, dördüncü İslam xəlifəsi Əli ibn Əbu Talibin (555/556-661/662) hakimiyyəti dövründə yaşamış qəssabın məzarı üzərində inşa edilmişdir. Qəssab şəhərdə məşhur olmaqla, əhalinin hörmət və izzətini qazanmışdır.
Bu məlumata əsaslanan İ.P.Şeblıkin türbənin XI-XII əsrlərdə inşa edilmiş ola billəcəyi ehtimalını irəli sürür. Ə. Salamzadə isə qeyd edir ki, Hətta Comərd Qəssabla bağlı əfsanənin düzgünlüyünə inansaq belə, onun dəfn edildiyi ehtimal edilən məzar üzərində türbənin, şəxsin yaşadığı dövrdə inşa edildiyini düşünmək olmaz. Ehtimal ki, dövrümüzə çatmış türbənin yerində əvvəllər daha qədim bir türbə olmuş, onun dağılmasından sonra isə yeni türbə inşa edilmişdir.
Ə. Salamzadənin fikrincə dövrümüzə çatmış türbənin bəzi stilistik xüsusiyyətləri onun inşa tarixini XVII əsrə aid etməyə imkan verir. Bu cür fikir səsləndirərkən tədqiqatçı-memar ilk növbədə XVII-XVIII əsr türbələri üçün xarakterik olan, giriş yerlərinin böyük ölçülü olmasına əsaslanır. Bu zaman Ə. Salamzadə Comərd Qəssab türbəsini, Tovuz rayonu ərazisində yerləşən və XVII əsrə aid edilən Yanıqlı türbəsi ilə müqayisə edir.
Restavrasiyası
1139-cu il Gəncə zəlzələsi zamanı Qədim Gəncə ərazisindəki əksər tikililər kimi, Comərd Qəssab türbəsi də ciddi dağıntıya məruz qalmışdır. 1940-cı ildə ilk dəfə arxeoloji tədqiqatlar aparan İshaq Cəfərzadə VII əsrə aid tapıntılar sırasında Comərd Qəssabın qəbrini də aşkar edərək üzə çıxarıb.
XX əsrin 60-ci illərində türbə dağıdılmış, uzun müddət uçulmuş və baxımsız vəziyyətdə qalmışdır. 2004-cü ildə Heydər Əliyev Fondunun təşəbbüsü ilə Comərd Qəssabın məzarını və məzarüstü türbəsinin bərpa işlərinə başlanılmışdır. Abidənin bərpası zamanı Naxçıvan şəhərindən gətirilmiş qədim dövrün kərpicləri istifadə edilmişdir.
Memarlıq xüsusiyyətləri
Türbə planda səkkizguşəli formaya malikdir. Səkkizgüşənin küncləri həm daxildən, həm də xaricdən çıxıntılarla işlənmişdir. Xaricdən olan çıxıntılar iki qatlıdır. Künc çıxıntılarının olması abidəyə xarakterik görünüş bəxş edir. Türbənin divarlarında ox üzrə yerləşdirilmiş dörd giriş qapısı vardır. Türbənin tikintisi zamanı kvadrat formalı bişmiş kərpic və əhəng məhlulu qarışımından istifadə olunmuşdur.
Metal
Metal (, " şaxta " deməkdir) — temperaturun artması ilə azalan elektrik keçiriciliyinə, istilik keçiriciliyinə, deformasiya oluna bilmə və metalik parıltı kimi xassələri özündə əks etdirən təmiz materiallara deyilir.
thumb|300px|Bürünc və melxiordan hazırlanmış məmulatlar
Metalların ümumi xarakteristikası
Məlum olan 118 kimyəvi elementin 90-dan çoxu metaldır. Metalsız yer kürəsini təsəvvür etmək mümkün deyil. Belə ki, Yer kürəsinin nüvəsi, əsasən, dəmir və nikeldən, mantiyası alüminiumun birləşmələrindən, litosferi (Yer qabığı) isə bir çox metal birləşmələrindən ibarətdir. Beləliklə, metallar dövri sistemdə, əsasən, berilliumdan Be astatadək At çəkilmiş dioqnalın sol aşağı hissəsində yerləşir (dövri sistemdə I–III qrupun əsas yarımqruplarının (hidrogen və bordan başqa) və I–VIII qrupun əlavə yarımqrup elementlərinin hamısı, lantanoid və aktinoidlər də daxil olmaqla metallardır).
Metalların fiziki xassələri
Metalların əsas ümumi fiziki xassələri aşağıdakılardır:
Metalların plastikliyi
Metalların plastikliyi — onların xarici qüvvənin təsiri ilə dağılmadan öz formasını dəyişmək qabiliyyətidir.
Metal parıltısı
Metal parıltısı metalın sərbəst elektronlarının işıq şüalarını güclü əks etdirməsi ilə əlaqədardır. Civə və gümüş ən yüksək parıltıya malik metallardır.
Metalların yüksək istilik və elektrik keçiriciliyi
Metalların yüksək istilik və elektrik keçiriciliyi onların kristal qəfəsində sərbəst elektronların yerdəyişməsi ilə əlaqədardır.
Metallar ümumi fiziki xassələrlə yanaşı, bəzi fərqli xassələrə də malikdir; məsələn, onlar sıxlığına, bərkliyinə, ərimə temperaturuna görə bir-birindən xeyli dərəcədə fərqlənir.
Civədən (tərimə=-39oC) başqa bütün metallar adi şəraitdə bərk haldadır. Ən asanəriyən metal civə, ən çətinəriyən isə volframdır (tərimə=3390oC). 1000oC-dən yuxarı temperaturda əriyən metallar (Au, Ag, Fe, Cu, Cr) çətinəriyən, aşağı temperaturda əriyən metallar isə (Li, Na, K, Zn, Al, Ca) asanəriyən metallar adlanır. thumb|300px|[[Osmium]] thumb|300px|[[Alüminium]] thumb|300px|[[Barium]]
Metalların kimyəvi xassələri
Metalların kimyəvi xassələri onların öz valent elektronlarını asanlıqla verib, müsbət yüklü ionlara çevrilməsi qabiliyyəti ilə müəyyən olunur: M-ne-→Mn+. Ona görə də kimyəvi reaksiyalarda metal atomları həmişə reduksiyaedici xassə göstərir.
Gümüş, qızıl və platindən başqa, digər metallar oksigenlə qarılıqlı təsirdə olur; bu zaman, adətən, oksidlər əmələ gəlir:
Metallar halogenlərlə halogendlər, kükürdlə isə sulfidlər əmələ gətirir:
Təbiətdə tapılması
Metallar D. Mendeleyevin kimyəvi elementlərin dövrü sistemində Bor ilə Polonium arasında yerləşən kimyəvi elementləri əhatə edir. Bununla kimyəvi elementlərin 80 %-i metal sayılır. Yarımmetallara və qeyri- metallara keçid tədricən baş verir. Ən geniş yayılmış metal kimi alüminiumu göstərmək olar.
Adam ol! (film, 2005)
'Adam ol! ' tammetrajlı bədii filmi rejissor Vaqif Şərifov tərəfindən 2005-ci ildə çəkilmişdir. Film SK Prodakşn da istehsal edilmişdir. Leyli xanım (İlhamə Quliyeva) özündən cavan bir şəxslə (Sərxan Kərəmoğlu) nikaha girmək niyyətindədir. Amma həmin şəxs ailəli olduğundan və ilk tanışlıqda bunu gizlətdiyindən, onların sevdası baş tutmur. Filmdə əsas rolları Sərxan Kərəmoğlu, İlhamə Quliyeva,Səyavuş Aslan, Yaşar Nuri və Firəngiz Mütəllimova ifa edirlər.
Məzmun
Leyli xanım (İlhamə Quliyeva) özündən cavan bir şəxslə (Sərxan Kərəmoğlu) nikaha girmək niyyətindədir. Amma həmin şəxs ailəli olduğundan və ilk tanışlıqda bunu gizlətdiyindən, onların sevdası baş tutmur.
Metal
Təbiətdə tapılması
Metallar iki qrupa bölünür: qara və əlvan metallara ayrılır. Qara metallar dəmir və onun ərintiləri olan polad və çuqundan ibarətdir. Qalan metallar isə əlvan metallar qrupunu təşkil edir. Əlvan metallar öz növbəsində yüngül, ağır, nadir və nəcib metallar qrupuna ayrılır.
Adam ol! (film, 2005)
Filmin üzərində işləyənlər
Ssenari müəllifi: Surxay Səfər, Sərxan Kərəmoğlu Rejissor: Vaqif Şərifov Operator: Elçin Əliyev Rəssam: Mamuka Erqemlidze Prodüser: İlqar Məmmədov
Metal
Qara metallar
Qara metallar çox qiymətli mexaniki, texnoloji və s. xassələrə malikdir. Dünyada istehsal edilən materialların ümumi miqdarının təxminən 94%-ni qara metallar təşkil edir. Buna görə də hər hansı ölkənin xalq təsərrüfatının texniki səviyyəsi, ən əvvəl həmin ölkədə əridilən qara metalların miqdarı ilə xarakterizə olunur.
Adam ol! (film, 2005)
Rollarda
Sərxan Kərəmoğlu (Sərxan kimi) — Zeynal İlhamə Quliyeva (İlhamə kimi) — Leyli Səyavuş Aslan — Səyavuş Yaşar Nuri — Yaşar Firəngiz Mütəllimova — Firəngiz İlham Namiq Kamal — İlham Faiq Qasımov — Faiq Səidə Quliyeva — Səidə Vaqif Şərifov — erməni Faiq Ağayev — müğənni Faiq Vəfa Zeynalova — Faiqin arvadı
Həmçinin bax
Azərbaycan filmlərinin siyahısı 2005-ci ilin Azərbaycan filmləri 2000-ci illər Azərbaycan filmlərinin siyahısı
Akira Narahaşi
(d. 26 noyabr 1971) — keçmiş Yaponiya futbolçusu.
Milli komanda karyerası
Yaponiya milli komandasının heyətində 38 oyun keçirib.
Ördəkli (Göyçə)
Ördəkli — İrəvan quberniyasının Yeni Bəyazid qəzasında, indiki Sevan rayonunda kənd. 133
Gərni məbədi
Gərni məbədi - Gərnibasar mahalının dağlıq hissəsində, Gərni çayının sağ sahilində Gög dağının ətəyində Ellər (12.10.1961-ci ildən Abovyan) rayonunun Baş Gərni (03.01.1935-ci ildən Qarni) kəndində bütpərəst məbədi.
Ördəkli (Göyçə)
Tarixi
Göyçə gölünün sahilində, poçt yolunun yanında yerləşir. "İrəvan əyalətinin icmal dəftəri"ndə qeyd edilmişdir.
Gərni məbədi
Tarixi
1945-ci ildə məbəddə rəssam Martiros Saryan tərəfindən kəşf edilən yunan yazısında "Günəş Trdat" tərəfindən əsasının qoyulduğu qeyd olunur.
Məbəd XVII əsrdə zəlzələ nəticəsində dağılmış, 1969-1974-cü illərdə bərpa edilmişdir. Xristianlığın qəbul edilməsindən sonra saray kimi fəaliyyət görmüşdür. Hazırda erməni bütpərəstlər məbədi mütəmadi ziyarət edib ibadətlərini yerinə yetirirlər. Hər il 136.000 turist məbədi görməyə gəlir. Məbədin divarlarında 9-10-cu əsrlərdə qazınmış ərəbcə yazılar da tapılmışdır.
Ördəkli (Göyçə)
Əhalisi
Kənddə tarixən azərbaycanlılar yaşamışdır. Zaman-zaman onlar qovulmuş, xircdən (İran və Türkiyədən) köçürülən ermənilər burada yerləşdirilmişdir. 1920-ci ildə kəndin əhalisi qovulmuş və Türkiyədən gəlmə ermənilər yerləşdirilmişdir. 1897-ci ildə kənddə ermənilərlə yanaşı 22 nəfər azərbaycanlı yaşamışdır. XX əsrin əvəllərində, 1905–1906-cı illərdə erməni azərbaycanlı münaqişəsi nəticəsində azərbaycanlılar tarixi-etnik torpaqlarından qovulmuşdur. İndi kənddə yalnız ermənilər yaşayır.
Şirvancıq məbədi
Şirvancıq məbədi - Qərbi Azərbaycanın (indiki Ermənistan) Şörəyel mahalının Ərtik rayonu ərazisində, Alagöz dağının Qərb yamacında, Şirvancıq (15.07.1948-dən Lernakert) kəndində türk-xristian məbədi.
Məbəd V əsrə aid bazilka tavanını çıxmaq şərti ilə ilkin görünüşünü saxlayıb. Xarici divarlarının ölçüsü 22.4x8.2 m-dir. Məbədin yerləşdiyi əraziyə ilk ermənilər XIX əsrin əvvəllərində rus işğalından sonra köçürülüb.
Qeybət
İslamda qeybət müsəlman qardaşının haqqında Allahın gizli saxladığı eybini faş etmək hesab olunur, qeybət etmək və müsəlmanların eybini onların ardınca danışmaq böyük günahlardan sayılır.
Qurani-Kərim qeybət etməyi müsəlman qardaşının ətini yeməyə bərabər hesab edir: "Ey iman gətirənlər! Çox zənnə-gümana qapılmaqdan çəkinin. Şübhəsiz ki, zənnin bəzisi (heç bir əsası olmayan zənn) günahdır. (Bir-birinizin eyibini, sirrini) arayıb axtarmayın, bir-birinizin qeybətini qırmayın! Sizdən biriniz ölmüş qardaşının ətini yeməyə razı olarmı?! Bu sizdə ikrah hissi oyadar (qeybət də belədir). Allahdan qorxun."
Qeybət etməyin pislənməsinə aid hədis və rəvayətlər çoxdur.
Məhəmməd peyğəmbər(s.a.v.)buyurur: "Müsəlmanın dininin məhvində qeybətin təsiri xora xəstəliyinin insan bədənindəki təsirindən çoxdur".
"Qeybət etməkdən tövbə edib dünyasını dəyişən şəxs hamıdan axırda behiştə daxil olacaq. Qeybətlə məşğul olduğu halda dünyasını dəyişən şəxs isə hamıdan birinci cəhənnəmə daxil olacaq".
Tənbihul-xəvatir kitabında qeyd olunan hədisdən də aydın olur ki, hətta ölmüş mömin qardaşın qeybətini etmək onun ətini yeməkdən də pisdir: "''Allahın peyğəmbəri (s) bir zinakar kişini daşqalaq etdi. Bir nəfər öz dostuna dedi: "O, it kimi öldü." Allahın Peyğəmbəri (s) həmin bu iki nəfərlə murdar bir leşin yanından keçəndə onlara buyurdu: "Dişlərinizlə bu leşdən bir tikə qoparın." Ərz etdilər: "Ey Allahın Rəsulu! Allahın salamı olsun sənə, leşi dişimizə götürək?" Buyurdu: "Qardaşınızdan qopardığınız tikə bu leşdən daha üfunətlidir.''"
Qeybətin icazə verildiyi yerlər
Müsəlmanın qeybətini etməkdən məqsəd düzgün və mühüm hədəf olarsa, belə ki, bu mühüm hədəfə qeybətdən savayı heç bir şeylə nail olmaq mümkün olmazsa, bu vaxt qeybət etmək günah deyil. Deməli, qeybətdəki istisnaların sayı qeyri-məhduddur. İstisnalardan bir neçəsi aşağıdakılardır:
Eləcə də bir şəxs ailə həyatı qurmaq məqsədilə gələcək həyat yoldaşı haqqında onu tanıyanlardan soruşduğu təqdirdə həmin adam bildikləri doğruları söyləməlidir. Əgər onun söylədiyi həqiqətlər içərisində normalda qeybət hesab olunan varsa da, bu, günah hesab olunmur.
İlanbalıqları
—  aləminin  tipinin  sinfinin  dəstəsinə aid heyvan cinsi.
İlanbalıqları Cənub və Şimal yarımkürələrin mülayim, şirin sularında və Şimal Buzlu okeanın hövzəsində yaşayır.
Təsnifatı
yarımfəsiləsi yarımfəsiləsi yarımfəsiləsi
Zaqreb
thumb|right|200px|Kral Tomislav Xorvat Əsasnaməsi thumb|left|200px|Müqəddəs Mark kilsəsi thumb|right|200px|Xorvatiya Milli Bankı thumb|left|köhnə şəhəri Zrinjevac Park thumb|right|Tikinti Mamutica ki, Avropada ən böyük binaların birinin həcmi. O, 5000 əhali var. thumb|left|Ilica mağaza tam, Zaqreb ən uzun küçəsi deyil thumb|right|Və "Dağlıq şəhəri" haqqında Xorvat parlamenti thumb|left|Avenue Zaqreb thumb|right|Zaqreb Əsas Station thumb|right|Zaqreb Müasir Qalereya thumb|left|Müasir İncəsənət Muzeyi thumb|right|İncəsənət və Elmlər Xorvat Akademiyasının binası thumb|right|Konsert salonunda Vatroslav Lisinski (Eurovision 1990-cı yer).
thumb|right|Xorvatiya ən böyük və ən mühüm pravoslav kilsəsi thumb|left|200px|Hər kəs üçün imza qoymaq olar Zaqreb şəhəri, Sun-cəlb əsaslandırılmış thumb|right|Depresyon adətən qırmızı və ağ çətirlər (çətir Šestinski) olan bazar Zaqreb şəhəridir. Dolac satış qadınlar Kumica çağırıb. Bina yaşayış Marija Juric Zagorka, heç ən məşhur Xorvat yazıçı biri əks edir.
thumb|right|Stadion Maksimir Stadium Dinamo ən böyük Xorvat klub var. Bu Maksimir park qarşı yerləşir Zaqreb ən böyük təbii görməli yerləri var. thumb|left|Zaqreb Nəbatat bağı Xorvatiya ən böyük deyil.
Zaqreb (Zagreb) — Xorvatiyanın paytaxtı və ən böyük şəhəri.
İqtisadiyyatı
Zaqrebdə iqtisadiyyatın əsas sənaye sahələri elektrik maşınlarının və aparatlarının istehsalı, kimya sənayesi, əczaçılıq, toxuculuq və qida sənayeləridir. Zaqreb şəhəri beynəlxalq ticarət mərkəzlərindən biri olmaqla yanaşı, həmçinin Mərkəzi və Şərqi Avropa ölkələri arasındakı nəqliyyat yolunun kəsişməsində yerləşir. Zaqreb şəhəri adambaşına düşən Ümumi Daxili Məhsulun miqdarına görə ölkədə birinci yeri tutur. 2005-ci ildə Xorvatiyada adambaşına düşən ÜDM miqdarı 10431 dollar idisə, Zaqrebdə bu göstərici 19132 dollar olub. 2006-cı ilin göstəricilərinə görə şəhərdə işsizlik səviyyəsi 8,6% olub. Xorvatiyadakı şirkətlərin 34%-nin mərkəzi qərargahı Zaqrebdə yerləşir, ölkədəki işçi qüvvəsinin 38,4%-i Zaqrebdə işləyir. Ölkədəki ixracatın 35%-i, idxalın isə 60%-i Zaqrebin payına düşür.
Qardaş şəhərlər
800px| Zaqreb
Nimfalar və Satir
Əsər 1873-cü ildə Parisdə tamamlanmışdır. Bir il sonra impressionistlər Buqronun stilindən tamamilə fərqlənən əsərlərdən ibarət sərgi təşkil etdilər.
Əsərdə gölməçədə çimən dörd nimfa və onları xəlvətcə güdən bir satir təsvir edilmişdir. Şəkildə, nimfalardan üçünün satiri gölməçəyə doğru çəkdiyi, digər birinin isə başqa nimfaları da onlarla birgə əylənçməyə çağırdığı görünür.
Kupidon (Buqro)
"Kupidon" — Vilyam Buqronun 1875-ci ildə yağlı boya ilə kətan üzərində çəkdiyi rəsm əsəri.
Əsər 1875-ci ildə Paris şəhərində tamamanmışdır. Əsərdə mifik qəhrəman olan Kupidon təsvir edilmişdir.
Kəlbəcər
Kəlbəcər — Azərbaycan Respublikasının Kəlbəcər rayonunun mərkəzi, Kəlbəcər şəhər inzibati ərazi dairəsində şəhər.
Etimologiyası
Şəhərin adının mənşəyi ilə bağlı bir neçə nəzəriyyə var. Versiyalardan birinə görə, şəhər ilkin olaraq qədim türkcə "çayların yuxarı axarında qala" (kevli – "çayın yuxarı axarları", çər – "qala") mənasını verən "Kevliçer" adlanırdı.
İşğalı
Şəhər 2 aprel 1993-cü ildə, Birinci Qarabağ müharibəsinin sonuna yaxın Ermənistan Silahlı Qüvvələri zamanı işğal edilmişdir. Kəlbəcərin bütün azərbaycanlı və kürd əhalisi qovulmuşdur. Mülki sakinlər hələ də qarla örtülmüş dağların arasından qaçmağa məcbur olmuş, nəticədə yüzlərlə insanın donaraq həlak olmuşdur. "Human Rights Watch"ın hesabatında belə nəticəyə gəlinmişdir ki, Kəlbəcərə hücumu zamanı Ermənistan Silahlı Qüvvələri çoxsaylı müharibə qaydalarını pozmuşdur. Bunlara mülki əhalinin məcburi köçürülmüş, ayrı-seçkilik edilmədən atəş açılması və girov götürülüməsi daxildir. 1993-cü ilin aprelində Birləşmiş Millətlər Təşkilatının Təhlükəsizlik Şurası bütün işğalçı qüvvələrin Kəlbəcər rayonundan, o cümlədən Kəlbəcər şəhərindən çıxarılmasını tələb edən 822 saylı qətnaməni qəbul etmişdir.
İndiki dövr
İkinci Qarabağ müharibəsinə son qoyan atəşkəs bəyanatının bir hissəsi olaraq, şəhər və ətraf rayon ilkin olaraq 2020-ci il noyabrın 15-dək Azərbaycanın nəzarətinə qaytarılmalı idi, lakin sonradan bu müddət 25 noyabr 2020-ci ilə qədər uzadılmışdır. Şəhər və rayon 25 noyabr 2020-ci ildə Azərbaycana qaytarılmışdır.
Şəhərin Azərbaycanın nəzarətinə verilməsinə hazırlıq məqsədilə Ermənistan Silahlı Qüvvələri və mülki əhali Kəlbəcər rayonunu tərk etməyə başlamışdı. Onlar bu müddətə qədər evləri, məktəbləri və meşələri yandırır, meyvə ağaclarını və elektrik xətlərini kəsirdilər.
Kəlbəcər Azərbaycanın nəzarətinə qaytarıldıqdan qısa müddət sonra Kəlbəcərə səfər edən "Amnesty International" təşkilatının böhran məsələləri üzrə müşaviri Donatella Roveranın sözlərinə görə, "27 illik işğal zamanı hər şey talan edilib – 1993-cü ildə qaçmağa məcbur olan azərbaycanlıların evlərində nə bir qapı, nə bir pəncərə, nə də bir dənə də olsun kirəmit qalıb". O, həmçinin Kəlbəcər qəbiristanlığında "1993-cü il erməni işğalından əvvəl burada basdırılmış azərbaycanlıların dağıdılmış məzarları"nı müşahidə etdiyini bildirmi.dir. Rovera əlavə etmişdir: "Bəzi qəbirlər, görünür, 27 illik işğaldan sonra keçən həftə ərazini tərk edən ermənilər tərəfindən təzəcə dağıdılıb".
İlanbalığıkimilər
—  aləminin  tipinin  sinfinə aid heyvan dəstəsi.
Belarus Hərbi Hava Qüvvələri
Belarus Hərbi Hava və Hava Hücumundan Müdafiə Qüvvələri (belarusca: Ваенна-паветраныя сілы і войскі супрацьпаветранай абароны Рэспублікі Беларусь) — Belarus Silahlı Qüvvələrinin tabeçiliyi altında fəaliyyət göstərən xüsusi hərbi birləşmədir. 1992-ci ildə Belarus ərazisində dislokasiya olunmuş Sovet Hərbi Hava Qüvvələrinin 26-cı Hava Ordusunun əsasında yaradılmışdır.
5 may 1942-ci ildə Qərb cəbhəsinin hava qüvvələrinin əsasında 1-ci Hava Ordusu yaradılmışdır. 10 yanvar 1949-cu ildə rəhbərliyin əmrinə əsasən bu ordunun adı dəyişdirilərək 26-cı Hava Ordusu adlandırılmışdır. 1 may 1988-ci il tarixində SSRİ Müdafiə Nazirliyinin 0018 saylı qərarına əsasən 26-cı Ordu Belarus Hərbi Dairəsinin Hava Qüvvələrinin tərkibinə verilmişdir. 15 may 1992-ci ildə Belarus Respublikası Müdafiə Nazirliyinin 05 saylı əmrinə əsasən 26-cı Hava Ordusu Belarus HHQ-nin tabeçiliyinə verilmişdir.
Belarus HHQ-nin Rusiya HHQ ilə çox yaxın əlaqələri var.
Qəzalar
30 avqust 2009-cu ildə Polşanın Radom şəhərində Aviaşounun ikinci günü bir ədəd Su-27UBM döyüş təyyarəsi qəzaya uğramışdır.
21 aprel 2010-cu ildə təlimlər zamanı iki ədəd MiQ-29 döyüş təyyarəsi toqquşmuşdur. Təyyarələrdən biri yerə təhlükəsiz şəkildə eniş edə bilsə də, digəri qəzaya uğramışdır.
23 sentyabr 2010-cu ildə bir ədəd MiQ-29 qəzaya uğramışdır.
29 noyabr 2011-ci ildə bir ədəd Mi-24 döyüş helikopteri Novye Zasimoviçi kəndi yaxınlığındakı meşəlik ərazidə qəzaya uğramış, nəticədə hər üç ekipaj üzvü həlak olmuşdur.
12 iyun 2012-ci ildə bir ədəd Su-25 kiçik bir kəndin yaxınlığında qəzaya uğramışdır. Qəzanın baş vermə səbəbi pilot Nikolay Qridnyovun aşağı hündürlükdə manevr edərkən idarəetməni itirməsi olmuşdur.
11 noyabr 2014-cü ildə bir ədəd MiQ-29 qəzaya uğramışdır.
23 fevral 2017-ci ildə bir ədəd MiQ-29 havalanarkən mühərrikdə baş verən yanğın səbəbilə təyyarə qəzaya uğramış, pilot katapult edərək sağ qalmışdır.
Gələcək planlar
Gələcək planlara görə, Belarus Rusiyadan 18 ədəd Su-30K və ya Su-30KN tipi döyüş təyyarəsi almağı hədəfləyir. Rusiya bu qırıcıların hər birini 5 milyon dollar qarşılığında modernizasiya edir. Belarus da bu modernizasiya proqramında iştirak edərək bir neçə Su-30KN döyüş təyyarəsi almaq niyyətindədir.
Bundan başqa, Belarus və Rusiya 2015-ci ildə dörd ədəd Yak-130 yüngül hücum təyyarəsinin satın alınması haqqında müqavilə imzalamışdır.
Adi qaranaz
Adi qaranaz (Plegadis falcinellus) — İbislər ailəsindən olan geniş areala yayılmış quş.
Ciconiformes (Leyləkkimilər, Hero) dəstəsinin threskiornitidae (İbislər, Ibises) fəsiləsindən olan adi qaranaz yoxa çıxmaqda olan quşlardan. Rəngi metal kimi parlaq tünd-qəhvəyidir. Dimdiyi aşağıya tərəf qövs kimi əyridir. Başı, boynu və qarın tərəfi qırmızımtıl–qəhvəyi, qanadları və quyruğu göy–yaşıl metal rəngli qaradır. Bel və quyruqüstü lələklərin yaşıl–bənövşəyi çaları vardır.
Yayılması
Bütün qitələrdə yayılıb. Azərbaycanda Kür-Araz və Lənkəran ovalıqlarının su hövzələrində məskunlaşır.
Yaşayış yeri və həyat tərzi
Su hövzələrindəki qarğı və qamışlıqlar, sahillərdəki açıq bataqlıqlar yaşayış yerləridir. Azərbaycanda yuvalayan və ötüb keçən quşdur. Adətən sürü halında yaşayır. Gündüz və alaqaranlıqda fəal olur. Monoqamdır. Cütlər əmələ gətirir, cinsi oyunlar edir, yuva qurur və yumurta qoyur. Cəngəlliklərdə və digər kolluqlarda yuva qurur. 2-5 yumurta qoyur. Birinci yumurtanı qoyduğu gündən kürt yatır. Kürtyatmada həm erkək, həm də dişi fərd iştirak edir. Kürtyatma müddəti 21 gündür. 30 günlüкdə cücələri pərvazlanır. Azərbaycana yuvalama yerlərinə martda uçub gəlir, sentyabrda isə qışlaq yerlərinə köçüb gedir. Martın axırlarından yuva tikir, yumurta qoyur. Aprelin axırlarından may və iyun aylarının əvvəllərində cücələri görünməyə başlayır. Onlar iyunun axırı, iyulda pərvazlanır. Tam lələkdəyişmə iyun–noyabr aylarında, natamam lələkdəyişmə isə yanvar-may aylarında gedir. Əsas yemini su cücüləri, xərçənglər, ilbizlər, qismən də xırda balıq və qurbağa təşkil edir.